CELEX: 32022D1029
Language: sk
Date: 2022-06-28 00:00:00
Title: Vykonávacie rozhodnutie Komisie (EÚ) 2022/1029 z 28. júna 2022, ktorým sa mení vykonávacie rozhodnutie (EÚ) 2019/919, pokiaľ ide o harmonizované normy týkajúce sa hlavných údajov o malých plavidlách, hnacích systémov na skvapalnený ropný plyn pre člny, jachty a iné plavidlá a určenia maximálneho pomeru propulzného výkonu a rýchlosti manévrovania pre plavidlá s dĺžkou trupu od 8 m do 24 m (Text s významom pre EHP)

29.6.2022   
               
               
                  SK
               
               
                  Úradný vestník Európskej únie
               
               
                  L 172/25
               
            
         VYKONÁVACIE ROZHODNUTIE KOMISIE (EÚ) 2022/1029
         z 28. júna 2022,
         ktorým sa mení vykonávacie rozhodnutie (EÚ) 2019/919, pokiaľ ide o harmonizované normy týkajúce sa hlavných údajov o malých plavidlách, hnacích systémov na skvapalnený ropný plyn pre člny, jachty a iné plavidlá a určenia maximálneho pomeru propulzného výkonu a rýchlosti manévrovania pre plavidlá s dĺžkou trupu od 8 m do 24 m
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1025/2012 z 25. októbra 2012 o európskej normalizácii, ktorým sa menia a dopĺňajú smernice Rady 89/686/EHS a 93/15/EHS a smernice Európskeho parlamentu a Rady 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES a 2009/105/ES a ktorým sa zrušuje rozhodnutie Rady 87/95/EHS a rozhodnutie Európskeho parlamentu a Rady č. 1673/2006/ES (1), a najmä na jeho článok 10 ods. 6,
         keďže:
         
                     (1)
                  
                  
                     V súlade s článkom 14 smernice Európskeho parlamentu a Rady 2013/53/EÚ (2) sa o výrobkoch, ktoré sú v súlade s harmonizovanými normami alebo ich časťami, pričom odkazy na dané normy alebo ich časti sa uverejnili v Úradnom vestníku Európskej únie, predpokladá, že spĺňajú požiadavky, na ktoré sa uvedené normy alebo ich časti vzťahujú a ktoré sú stanovené v článku 4 ods. 1 smernice 2013/53/EÚ a v prílohe I k uvedenej smernici.
                  
               
                     (2)
                  
                  
                     Komisia vykonávacím rozhodnutím C(2015) 8736 (3) predložila Európskemu výboru pre normalizáciu (CEN) a Európskemu výboru pre normalizáciu v elektrotechnike (Cenelec) žiadosť o vypracovanie a revíziu harmonizovaných noriem na podporu smernice 2013/53/EÚ, ktoré sú odpoveďou na prísnejšie základné požiadavky stanovené v článku 4 ods. 1 smernice 2013/53/EÚ a v prílohe I k uvedenej smernici v porovnaní so zrušenou smernicou Európskeho parlamentu a Rady 94/25/ES (4).
                  
               
                     (3)
                  
                  
                     Vykonávacím rozhodnutím C(2015) 8736 boli výbory CEN a Cenelec požiadané aj o revíziu noriem, na ktoré boli uverejnené odkazy v oznámení Komisie 2015/C 087/01 (5).
                  
               
                     (4)
                  
                  
                     Výbor CEN na základe žiadosti stanovenej vo vykonávacom rozhodnutí C(2015) 8736 zrevidoval harmonizovanú normu EN ISO 8666:2018 o základných údajoch o malých plavidlách, odkaz na ktorú je uvedený v prílohe I k vykonávaciemu rozhodnutiu Komisie (EÚ) 2019/919 (6)
                        .. Výsledkom bolo prijatie harmonizovanej normy EN ISO 8666:2020 a jej zmeny EN ISO 8666:2020/A11:2021 týkajúcej sa vymedzenia hlavných rozmerov a súvisiacich údajov, hmotnostných špecifikácií a podmienok zaťaženia pre malé plavidlá.
                  
               
                     (5)
                  
                  
                     Výbor CEN na základe žiadosti stanovenej vo vykonávacom rozhodnutí C(2015) 8736 zrevidoval harmonizovanú normu EN 15609:2012 o požiadavkách na inštaláciu pohonných systémov na skvapalnený ropný plyn pre lode, jachty a iné plavidlá, ktorá bola uverejnená v oznámení 2015/C 087/01. Výsledkom bolo prijatie harmonizovanej normy EN 15609:2021.
                  
               
                     (6)
                  
                  
                     Na základe žiadosti stanovenej vo vykonávacom rozhodnutí C(2015) 8736 výbor CEN takisto vypracoval harmonizovanú normu EN ISO 11592-2:2021 o určení maximálneho pomeru propulzného výkonu a rýchlosti manévrovania pre plavidlá s dĺžkou trupu od 8 m do 24 m.
                  
               
                     (7)
                  
                  
                     Komisia spolu s výborom CEN posúdila, či sú uvedené harmonizované normy v súlade so žiadosťou stanovenou vo vykonávacom rozhodnutí C(2015) 8736.
                  
               
                     (8)
                  
                  
                     Normy EN 15609:2021 a EN ISO 11592-2:2021 a norma EN ISO 8666:2020 zmenená normou EN ISO 8666:2020/A11:2021 spĺňajú požiadavky, na ktoré sa majú vzťahovať a ktoré sú stanovené v článku 4 ods. 1 smernice 2013/53/EÚ, ako aj v časti A prílohy I k uvedenej smernici. Je preto vhodné uverejniť odkaz na uvedené normy v Úradnom vestníku Európskej únie.
                  
               
                     (9)
                  
                  
                     Norma EN 15609:2021 má nahradiť normu EN 15609:2012. Norma EN ISO 8666:2020 zmenená normou EN ISO 8666:2020/A11:2021 má nahradiť normu EN ISO 8666:2018.
                  
               
                     (10)
                  
                  
                     Je preto potrebné vypustiť odkazy na normy EN 15609:2012 a EN ISO 8666:2018 z Úradného vestníka Európskej únie.
                  
               
                     (11)
                  
                  
                     S cieľom poskytnúť výrobcom dostatočný čas na prispôsobenie svojich výrobkov zrevidovaným a zmeneným verziám harmonizovaných noriem EN 15609:2012 a EN ISO 8666:2018 je potrebné odložiť vypustenie odkazov na uvedené normy.
                  
               
                     (12)
                  
                  
                     V prílohe I k vykonávaciemu rozhodnutiu (EÚ) 2019/919 sa uvádzajú odkazy na harmonizované normy vypracované na podporu smernice 2013/53/EÚ. Odkazy na harmonizované normy EN 15609:2021, EN ISO 8666:2020 zmenenú normou EN ISO 8666:2020/A11:2021 a EN ISO 11592-2:2021 by sa mali zahrnúť do uvedenej prílohy. Zároveň je vhodné vypustiť odkaz na harmonizovanú normu EN ISO 8666:2018 z prílohy I k vykonávaciemu rozhodnutiu (EÚ) 2019/919.
                  
               
                     (13)
                  
                  
                     V prílohe II k vykonávaciemu rozhodnutiu (EÚ) 2019/919 sa uvádzajú odkazy na harmonizované normy vypracované na podporu smernice 2013/53/EÚ, ktoré sa vypúšťajú zo série C Úradného vestníka Európskej únie. Odkazy na harmonizovanú normu EN ISO 15609:2012 by sa mali zahrnúť do uvedenej prílohy.
                  
               
                     (14)
                  
                  
                     Vykonávacie rozhodnutie (EÚ) 2019/919 by sa preto malo zodpovedajúcim spôsobom zmeniť.
                  
               
                     (15)
                  
                  
                     Dodržiavanie harmonizovanej normy zakladá predpoklad zhody s príslušnými základnými požiadavkami stanovenými v harmonizačných právnych predpisoch Únie odo dňa uverejnenia odkazu na takúto normu v Úradnom vestníku Európskej únie. Toto rozhodnutie by preto malo nadobudnúť účinnosť dňom jeho uverejnenia,
                  
               PRIJALA TOTO ROZHODNUTIE:
         
            Článok 1
            Vykonávacie rozhodnutie (EÚ) 2019/919 sa mení takto:
            
                        1.
                     
                     
                        Príloha I sa mení v súlade s prílohou I k tomuto rozhodnutiu.
                     
                  
                        2.
                     
                     
                        Príloha II sa mení v súlade s prílohou II k tomuto rozhodnutiu.
                     
                  
         
            Článok 2
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
            Bod 1 prílohy I sa uplatňuje od 29. decembra 2023.
         
         
            V Bruseli 28. júna 2022
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 316, 14.11.2012, s. 12.
         
            (2)  Smernica Európskeho parlamentu a Rady 2013/53/EÚ z 20. novembra 2013 o rekreačných plavidlách a vodných skútroch a o zrušení smernice 94/25/ES (Ú. v. EÚ L 354, 28.12.2013, s. 90).
         
            (3)  Vykonávacie rozhodnutie Komisie C(2015) 8736 z 15. decembra 2015 týkajúce sa žiadosti o normalizáciu Európskemu výboru pre normalizáciu a Európskemu výboru pre normalizáciu v elektrotechnike, pokiaľ ide o rekreačné plavidlá a vodné skútre na podporu smernice Európskeho parlamentu a Rady 2013/53/EÚ z 20. novembra 2013 o rekreačných plavidlách a vodných skútroch a o zrušení smernice 94/25/ES.
         
            (4)  Smernica Európskeho parlamentu a Rady 94/25/ES zo 16. júna 1994 o aproximácii zákonov, iných právnych predpisov a správnych opatrení členských štátov týkajúcich sa rekreačných plavidiel (Ú. v. ES L 164, 30.6.1994, s. 15).
         
            (5)  Oznámenie Komisie v rámci implementácie smernice Európskeho parlamentu a Rady 94/25/ES zo 16. júna 1994 o aproximácii zákonov, iných právnych predpisov a správnych opatrení členských štátov týkajúcich sa rekreačných plavidiel (Uverejnenie názvov a odkazov harmonizovaných noriem podľa harmonizačného právneho predpisu Únie) (Ú. v. EÚ C 87, 13.3.2015, s. 1).
         
            (6)  Vykonávacie rozhodnutie Komisie (EÚ) 2019/919 zo 4. júna 2019 o harmonizovaných normách pre rekreačné plavidlá a vodné skútre vypracovaných na podporu smernice Európskeho parlamentu a Rady 2013/53/EÚ (Ú. v. EÚ L 146, 5.6.2019, s. 106).
      
      
         
            PRÍLOHA I
            Príloha I sa mení takto:
            
                        1.
                     
                     
                        Položka 7 sa vypúšťa.
                     
                  
                        2.
                     
                     
                        Dopĺňajú sa tieto položky:
                        
                                    č.
                                 
                                 
                                    Odkaz na normu
                                 
                              
                                    „45.
                                 
                                 
                                    EN ISO 8666:2020
                                 
                              
                                     
                                 
                                 
                                    Malé plavidlá. Hlavné údaje.
                                    EN ISO 8666:2020/A11:2021
                                 
                              
                                    46.
                                 
                                 
                                    EN 15609:2021
                                 
                              
                                     
                                 
                                 
                                    Zariadenia a príslušenstvo na LPG. Hnacie systémy LPG pre lode, jachty a iné plavidlá. Inštalačné požiadavky
                                 
                              
                                    47.
                                 
                                 
                                    EN ISO 11592-2:2021
                                 
                              
                                     
                                 
                                 
                                    Malé plavidlá. Určenie maximálneho pomeru propulzného výkonu a rýchlosti manévrovania. Časť 2: Plavidlá s dĺžkou trupu od 8 m do 24 m“.
                                 
                              
                  
      
      
         
            PRÍLOHA II
            Do prílohy II sa dopĺňa táto položka:
            
               
                           č.
                        
                        
                           Odkaz na normu
                        
                        
                           Dátum vypustenia
                        
                     
                           „38.
                        
                        
                           EN 15609:2012
                           Zariadenia a príslušenstvo na LPG. Hnacie systémy LPG pre lode, jachty a iné plavidlá
                        
                        
                           29. decembra 2023“.